Charles Lucien Bonaparte

**Charles Lucien Jules Laurent Bonaparte**, coñecido como **Charles Lucien Bonaparte**, nado en París o 24 de maio de 1803 e finado o 29 de abril de 1857 na mesma cidades, foi un naturalista, político e ornitólogo francés.

Fillo de Lucien Bonaparte e, por tanto, sobriño do emperador Napoleón I, foi príncipe do Imperio en 1815, despois da reconciliación de Lucien e o seu irmán Napoleón, herdou os títulos pontificios de seu pai á morte deste, e foi así o segundo príncipe romano de Canino, de Musignano e Bonaparte en 1840, e príncipe Bonaparte en virtude do estatuto da familia imperial adoptado por Napoleón III.

## Traxectoria 
Bonaparte medrou en Italia e, despois do seu matrimonio coa súa prima Zenaida (Zenaïde Charlotte Julie Bonaparte) o 29 de xuño de 1822 en Bruxelas, viaxou aos Estados Unidos.

Antes de deixar Italia descubrira unha nova especie de folsa, a folosa real (*Acrocephalus melanopogon*) e, na viaxe a América recolleu espécimes dunha nova especie de paíño, o paíño de Wilson (*Oceanites oceanicus*). Á súa chegada aos Estados Unidos presentou un artigo sobre a nova especie, que foi bautizada na honra de Alexander Wilson. O xénero de pombas *Zenaida* foi descrito por el e dedicado á súa esposa.

Bonaparte, daquela, dedicouse a actualizar a obra de Wilson *American Ornithology*. A versión revisada foi publicada entre 1825 e 1833.

En 1824 Bonaparte intentou que o entón descoñecido John James Audubon fose aceptado pola Academia de Ciencias Naturais, pero non o foi pola oposición do ornitólogo George Ord. A finais de 1826 Bonaparte e a súa familia regresaron a Europa. Viaxou a Alemaña, onde coñeceu a Philipp Jakob Cretzschmar, e a Inglaterra, onde coñeceu a John Edward Gray, no Museo Británico, e renovou a súa amizade con Audubon.

[miniatura|Carlota e Zenaida Bonaparte, retrato pintado por [Jacques-Louis David en 1821.]]

En 1828 instalouse en Roma coa súa familia. Entre 1832 e 1841 Bonaparte publicou a súa obra sobre os animais de Italia, *Iconografia della Fauna Italica*. Exiliouse en 1849 a causa da súa implicación nun movemento pronacionalista, e morreu en París.

Tivo oito fillos:

* Joseph Bonaparte (1824-1865) 
* Lucien Napoleón Bonaparte (1828-1895), cardeal
* Julie Bonaparte (1830-1900) 
* Carlota Bonaparte (1832-1901) 
* Marie Bonaparte (1835-1890) 
* Auguste Bonaparte (1836-1900) 
* Napoléon Carlos Bonaparte (1839-1899) 
* Mathilde Bonaparte (1840-1861)

## Traballos 
* *Collected pamphlets.* 1824-26
* *Additions to the ornithology of the United States.* Filadelfia 1825
* *American ornithology or The natural history of birds inhabiting the United States.* Mitchell, Filadelfia 1825-33
* *Description of a new species of South American Fringilla.* Filadelfia 1825
* *Descriptions of ten species of South American birds.* Filadelfia 1825.
* ''Observations on the nomenclature of Wilson's ornithology.* Finley, Filadelfia 1826.
* *Sulla seconda edizione del Regno animale del Barone Cuvier.* Marsigli, Boloña 1830.
* *Cenni sopra le variazioni a cui vanno soggette la farfalle del gruppo Melitaea.* 1831.
* *Di una nuova specie d'uccello dell'Isola di Cuba.* Florencia 1831.
* *Iconografia della Fauna Italica per le quattro Classi degli Animali Vertebrati.* Salvineci & Filippo, Roma 1832-41.
* *Saggio d'una distribuzione metodica degli animali vertebrati a sangue freddo.* Boulzaler, Roma 1832.
* *Notices and descriptions of new or interesting birds from Mexico and South America.* Londres 1837.
* *A geographical and comparative list of the birds of Europe and North America.* van Voorst, Londres 1838.
* *Amphibia europea ad systema nostrum vertebratorum ordinata.* Turín 1840.
* *A new systematic arrangement of vertebrated animals.* Taylor, Londres 1841.
* *Catalogo metodico degli uccelli europei.* Boloña 1842.
* *Osservazioni sullo stato della zoologia in Europa in quanto di vertebrati nell'anno 1840-1841.* Florencia 1842.
* *Genus novum fringillinarum, bustamantia capilaurea.* Boloña 1844.
* *Catalogo metodico dei mammiferi europei.* Mailand 1845.
* *Observations on the state of zoology in Europe, as regards the Vertebrata.* Londres 1845.
* *Parere del presidente della sezione sig. principe Carlo Bonaparte e della commissione da lui nominata per lo esame dell'anzidetta memoria del prof. de Nanzio.* Nápoles 1845.
* *Catalogo metodico dei pesci Europei.* Fibreno, Nápoles 1846.
* *Conspectus generum avium.* Brill, Leiden 1850-57
* *Monographie des loxiens.* Arnz, Leiden 1850
* *Notes ornithologiques sur les collections rapportées en 1853 par M. A. Delattre.* Mallet-Bachelier, París 1854
* *American Ornithology, or, The Natural History of Birds Inhabiting the United States...* Catro vols. publicados inicialmente en Filadelfia entre 1825 e 1833

## Abreviatura 
A abreviatura **Bonaparte** emprégase para indicar a este naturalista como autoridade na descrición e taxonomía en zooloxía.

## Véxase tamén 
### Bibliografía 
* Beolens, Bo e Michael Watkins (2003): *Whose Bird? Common Bird Names and the People They Commemorate.* New Haven/Londres: Yale University Press. ISBN 0-300-10359-X
* Brodhead, Michael J. (1978): "The Works of Charles Lucien Bonaparte in America", in *Proceedings of the American Philosophical Society*. ISSN 0003-049X
* Tyson Stroud, Patericia (2000): *The Emperor of Nature: Charles-Lucien Bonaparte and His World*, Filadelfia: University of Pennsylvania Press (Philadelphie). ISBN 0-8122-3546-0

### Ligazóns externas 
* *American ornithology, or, The natural history of birds inhabiting the United States, not given by Wilson: with figures drawn, engraved, and coloured, from nature*  Consultada o 25/08/2012.
* *Charles-Lucien Bonaparte''. Biografía na Enciclopadia Británica.  Consultada o 25/08/2012.